5. Endelig vedtagelse af tillæg nr. 2 til Indsatsplan [adresse] for grundvandsbeskyttelse 
(Åben)
Tidl. politisk behandling BY, 31.10.23 pkt. 5
Forventet sagsgang
TM-U, ØK, BY
Lovgrundlag
Vandforsyningsloven, Indsatsplanbekendtgørelsen,    
Miljøbeskyttelsesloven
SAGENS INDHOLD
Byrådet skal i denne sag tage endelig stilling til forslag til ”Tillæg nr. 2 til Indsatsplan 
[adresse]”. Tillægget omfatter en handleplan for grundvandsbeskyttelse ved [adresse] to 
kildepladser på [adresse] og Neder Hadsten. Den digitale udgave af forslag til ”Tillæg nr. 2 til 
Indsatsplan [adresse]” kan ses her samt som bilag. Tillægget indeholder som det første en indsats overfor 
nitratudvaskning på landbrugsjord nær drikkevandsboringer (kun ved Ravngårdsvej). Indsatsen indebærer 
blandt andet tinglysning af dyrkningsrestriktioner ift. nitrat.
Teknik og Miljø har igangsat det indledende arbejde med nitratindsatsen. Dette har bestået i dialog med 
lokale landbrugsorganisationer, Vandsamarbejdet og direkte berørte lodsejere ved [adresse] om 
indsatsens omfang og mulige placeringer af indsatsen. 
Forslaget har været i offentlig høring i perioden 9. november 2023 til 1. februar 2024. Der er ikke indkommet 
høringssvar i høringsperioden. 
VURDERING
Da der ikke er indkommet høringssvar, foreslås det, at der ikke foretages ændringer i ordlyden i forhold til 
forslaget til ”Tillæg nr. 2 til Indsatsplan [adresse]”, der har været i offentlig høring.
Teknik og Miljø vurderer, at tillægget gør det muligt ved [adresse] to kildepladser på 
[adresse] og Neder Hadsten at realisere de konkrete nødvendige grundvandsbeskyttende indsatser, 
herunder indsats overfor nitratudvaskning på landbrugsjord.
ØKONOMI
I Budgettet for 2024 og frem er der afsat et årligt rådighedsbeløb på 275.000 kr. til gennemførelse af 
grundvandsbeskyttelse. Rådighedsbeløbet anvendes blandt andet til køb af ekstern rådgiverhjælp til 
løsning af Favrskov Kommunes indsatser. En del af de nødvendige indsatser skal udføres af [adresse] 
Kommune, idet Teknik og Miljø i tillæg nr. 2 forpligter sig til at have øget fokus på virksomheder og anlæg 
i vandværkets indvindingsoplande samt til at føre tilsyn med overholdelse af dyrkningsrestriktioner. Det vil 
medføre flere tilsyn og vurderinger og dermed forøget sagsbehandling i forvaltningen. Det forventes, at 
opgaven kan løses indenfor det afsatte rådighedsbeløb. Dog vil en nærmere analyse af eksempelvis 
afvanding fra kommunens veje senere kunne resultere i en selvstændig handlingsplan for, hvordan en 
løsning herfor kan gribes an.
De almene vandværker har siden 2020 årligt indbetalt et beløb til Vandsamarbejdet (0,80-1,60 kr./m3). 
Vandsamarbejdet har sat indbetalingerne på pause, indtil de indbetalte midler er brugt. Vandsamarbejdet 
er en forening, hvor alle almene vandværker i kommunen (vandværker med 10 eller flere forbrugere) er 
[adresse]: EMN-2023-00222
Dok-ID: 3654007
Sagsbehandler: kahn
Teknik- og Miljøudvalget
6. marts 2024  16:00
medlem. Vandsamarbejdet anvender disse midler til at udbetale erstatning til lodsejere for 
rådighedsindskrænkninger.
INDDRAGELSE
Teknik og Miljø har i høringsperioden inddraget [adresse], Vandsamarbejdet og lodsejere 
gennem møder, skriftlig kommunikation og dialog.
Lodsejere, der kan blive direkte berørt, er orienteret om, hvilken betydning et kommende tillæg til 
indsatsplanen forventes at få for dem. Fem af lodsejerne er kontaktet individuelt i høringsperioden om 
indsatsbehov og løsningsmuligheder. 
Koordinationsforum for Grundvand, der er en lovhjemlet høringspart på grundvandsområdet, er blevet 
præsenteret for det endelige tillæg. Ingen af medlemmerne har haft bemærkninger.
Forslag til tillægget er sendt i høring til lodsejerne, der kan blive direkte berørt. En enkelt lodsejer har 
kontaktet Teknik og Miljø med opklarende spørgsmål, men har ikke indgivet høringssvar.
INDSTILLING
Direktøren for Teknik og Miljø indstiller til Byrådet:
1.
At godkende forslag til tillæg nr. 2 til Indsatsplan [adresse] for grundvandsbeskyttelse.
2.
At tilkendegive at ville ekspropriere dyrkningsretten på arealer inden for indvindingsopland med 
nitratindsats, hvis frivillige aftaler ikke er mulige. De berørte arealer og matrikeloversigt fremgår af 
Tillæg nr. 2.
BESLUTNING
.
Teknik- og Miljøudvalget, 6. marts 2024: 
Fraværende: Ingen
Indstilles godkendt.
Bilag

Tillæg nr. 2 til Indsatsplan [adresse] (3668233)
